SOĽ NAD ZLATO, ALEBO VŠETKO S MIEROU
Cieľ, zameranie aktivity: Dramaticky stvárniť ľudovú rozprávku Soľ nad zlato, vystihnúť charakter postáv, dbať na výrazný prejav. Zhodnotiť stravu vzhľadom na používanie cukru a soli. Vytvoriť jedálny lístok iba zo sladkých a slaných jedál.

Vyučovací predmet: slovenský jazyk a literatúra, 3.a4.ročník, ľudová rozprávka, dialóg
Pomôcky: dobová hudba, napr: Noc na Karlšteine, kostýmy pre žiakov, taniere, poháre, soľnička, biele papiere, písacie potreby, CD s rozprávkou Soľ nad zlato
Príprava: pred samotnou vyučovacou hodinou učiteľ upraví triedu ako v bolo v rozprávke: stolovanie, kreslo pre kráľa, kostýmy pre žiakov.

Postup: Na úvod vyučovacej hodiny si žiaci zopakujú informácie o ľudovej rozprávke – jej znaky vymenujú, alebo zapíšu na tabuľu. Potom si vypočujú čítanú alebo na CD nahranú rozprávku – podľa množstva času – môžu ju iba ústne reprodukovať. 
Rozdelia sa úlohy – roly a obsadenie jednotlivých úloh. Učiteľ stručne oboznámi žiakov s prostredím triedy, kde ktorá časť rozprávky sa bude odohrávať. Nasleduje dramatizácia rozprávky. Po dramatizácii zasadnú hostia aj kráľovská rodina za stôl, rozdelia sa do skupín a vypracujú úlohy: 

1.skupina- napíš za časový limit čo najviac slaných jedál

2.skupina – za ten istý časový limit čo najviac sladkých jedál

Potom nasleduje prečítanie jedál a žiaci môžu hádať, do ktorých sladkých jedál sa pridáva aj soľ.

Ďalšou úlohou pre skupiny je pripraviť jedálny lístok na celý deň s raňajkami, desiatou, obedom, olovrantom a večerou – iba zo slaných jedál a zo sladkých jedál. Následne sme jedálne lístky zhodnotili, žiaci sa mali vyjadriť, či takú stravu – iba sladkú alebo iba slanú by prijali. 

Zhrnutie: Všetci sa vyjadrili tak, že iba slané alebo sladké jedlá by im nechutili. Takže:       VŠETKO S MIEROU.
Prílohy: fotodokumentácia

